কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়া–চীন সম্পর্ক
২০০৬ সালের শুরুতে চীনের রাষ্ট্রপতি হু জিন্তাও কেনিয়ার সাথে তেল উৎপাদনের একটি চুক্তি করেন; চীনের সাথে আফ্রিকার ক্রমিক অর্থনৈতিক চুক্তির মধ্যে অন্যতম ছিল এ চুক্তিটি। চুক্তি মোতাবেক চীনের রাষ্ট্রায়ত্ত তেল ও গ্যাস কোম্পানি সিএনওওসি লিমিটেড কেনিয়াতে তেলের সন্ধান করতে পারবে। প্রতিষ্ঠানতি সুদান ও সোমালিয়ার সীমান্তবর্তী অঞ্চলে এবং সামুদ্রিক তীরবর্তী এলাকায় তেলের সন্ধান করবে। এখন পর্যন্ত কোনো তেল খুঁজে পাওয়া যায়নি, এবং সম্ভাব্য তেলের খনির কোনো অনুমানও এখন পর্যন্ত পাওয়া যায়নি।